พอดีเมื่อวานอยู่ๆ ก็ปวดท้อง รู้สึกท้องป่องๆ และเจ็บเป็นๆหายๆ บริเวณกลางท้องบนสะดือ และมีถ่ายท้องเป็นน้ำเหลวๆเหมือนฉี่แต่มันคืออุจจาระค่ะ แอบมีเหมือนเลือดออกมาด้วยคะ รู้สึกปวดหนักมาก ปวดจนนอนไม่ได้เลยค่ะ ทรมานมากๆ เป็นอะไรรึป่าวคะที่หน้าเป็นห่วง
สวัสดีค่ะ การวินิจฉัยที่เป็นไปได้-อาหารเป็นพิษ ถ้าเป็นเฉียบพลัน เป็นไปได้มากที่สุด มักมีไข้ ปวดท้องบิด ถ่ายเหลว คลื่นไส้ อาเจียนร่วมด้วย-ลำไส้อักเสบ-ไม่มีน้ำย่อยในการย่อยอาหารบางชนิด-โรคลำไส้แปรปรวน แต่มักต้องมาเป็นเรื้อรังเกิน 1 เดือนหากเป็นอาการถ่ายเหลว มีไข้ อ่อนเพลียที่เป็นเฉียบพลันคือภายใน 1-3 วันนึกถึงภาวะอาหารเป็นพิษมากที่สุด นั่นคือมีการติดเชื้อในทางเดินอาหารจากอาหารที่รับประทานเข้าไปมีเชื้อโรคปนอยู่ เป็นโรคที่สามารถหายได้เองถ้าเป็นไม่รุนแรง แต่หากมีอุจจาระเป็นเลือดร่วมด้วย แสดงว่าอาจมีการติดเชื้อที่่รุนแรงที่ควรได้รับยาฆ่าเชื้อหากมีอาการอ่อนเพลีย ถ่ายเหลว อาเจียนมาก กินไม่ได้เลย มีไข้สูง ควรรีบไปพบแพทย์ อันตรายอาจเกิดจากการถ่ายเหลวมากจนขาดสารน้ำการดูแลตัวเองเบื้องต้น ดื่มน้ำมากๆ พักผ่อน รับประทานผงเกลือแร่ละลายน้ำ ยาดลดไข้ รับประทานอาหารอ่อนๆและสุกสะอาด